આવ્યો હતો એ જ માર્ગે એ પાછો ફરી ગયો, અને આ વખતે પણ પેલો પહોળો રસ્તો વળોટી ગયો. પરંતુ પાછા ફરીને જોયું તો પોતાનું બે નંબરનું મકાન એને ખાલીખમ મળ્યું! મિલા બંનેનો સામાન લઈને ચાલી ગઈ હતી, ઘરના બધા જ દરવાજા ખૂલ્લા હતા, બધા જ કમરા ખાલી હતા! એક વખત તો એને એવો વિચાર આવી ગયો, કે ડૉ. એચ, તેમની પત્ની અને મિલા, બધાં ક્યાંક હોસ્પિટલમાં તો છૂપાઈ તો નહીં ગયા હોયને! ડૉ. એચને કદાચ મિલાની ફિકર થતી હોય, અને મેડિકલ ક્ષેત્રના જૂના સંબંધોને કારણે તેને બોલાવી ગયા હોય!